
TEKS UCAPAN NAIB CANSELOR UTM
Y.BHG. PROF. DATO’ SERI IR. DR. ZAINI BIN UJANG
DI MAJLIS MENANDATANGANI MEMORANDUM PERSEFAHAMAN (MOU) 
DI ANTARA UNIVERSITI TEKNOLOGI MALAYSIA (UTM) 
DENGAN DUTA KLASIK SDN. BHD
 22 FEBRUARI 2013
DI BANGUNAN HEAMC, 
UTM KUALA LUMPUR

[bookmark: OLE_LINK1]بسم الله الرحمن الرحيم

الحمد لله رب العالمين
 والصلاة والسلام على أشرف الأنبياء والمرسلين،
 وعلى آله وصحبه أجمعين.
السلام عليكم ورحمة الله وبركاته
salam sejahtera dan Salam Sejahtera

Saudara Pengerusi Majlis,

Yang Berhormat Dato’ Rosdin bin Dato’ Mohd Yusup, Pengarah Urusan, Duta Klasik Sdn. Bhd 

Yang Berbahagia Dato’ Sri Syed Zainal Abidin bin Syed Mohd Tahir, Felo Utama UTM

Yang Berbahagia Pengurus Kanan, Pegawai –Pegawai dari Duta Klasik Sdn. Bhd
Timbalan-timbalan Naib Canselor, 
Pegawai-pegawai Kanan Universiti.

Para hadirin yang dihormati sekalian.
Syukur saya ke hadrat Allah SWT kerana dengan limpah kurnia dan rahmatNya, kita dapat bersama-sama dalam majlis menandatangani Memorandum Persefahaman UTM dan Duta Klasik Sdn. Bhd pada hari ini.

Pada kesempatan ini saya ingin mengucapkan setinggi-tinggi penghargaan di atas kesudian Y. Berhormat Dato’ Rosdin bin Dato’ Mohd Yusup, Pengarah Urusan, Duta Klasik Sdn. Bhd untuk mengadakan kerjasama dengan UTM. Hasrat untuk mengadakan kerjasama ini adalah hasil daripada perbincangan awal di antara Yang Berbahagia Dato’ Sri Syed Zainal Abidin bin Syed Mohd Tahir yang dilantik sebagai Felo Utama UTM dengan Pejabat Timbalan Naib Canselor (Akademik & Antarabangsa) dan beberapa Dekan Fakulti di UTM pada 1 Disember 2012 yang lalu dan beberapa mesyuarat dan aktiviti susulan telah dijalankan mulai Jan 2013 sehinggalah kesepakatan untuk menandatangani MoU dapat direalisasikan pada hari ini. 

Para hadirin sekalian,
Duta Klasik Sdn. Bhd. merupakan sebuah syarikat bumiputra tempatan dalam industri minyak dan gas diasaskan oleh Dato 'Rosdin Mohd Yusup, seorang usahawan bumiputera, yang mempunyai pengalaman luas dalam bidang ini. Positive Pressure Welding Enclosure’ (PPWE) atau lebih dikenali sebagai “Habitat” merupakan inovasi daripada Duta Klasik, lokasi bebas daripada gas merbahaya dan dikhaskan untuk menjalankan aktiviti “hot work”.  

Saya  berharap melalui hubungan kerjasama ini akan lebih banyak program akademik, penyelidikan dan pembangunan modal insan akan akan dilaksanakan bagi manfaat ke dua-dua institusi.  Di kesempatan ini juga saya ingin mengucapkan jutaan terima kasih kepada pihak Duta Klasik Sdn. Bhd kerana bersetuju untuk mengukuhkan lagi hubungan di antara UTM dengan DKSB melalui memorandum persefahaman (MOU) yang merangkumi perkara berikut:
1. Menjalankan penyelidikan bersepadu antara Fakulti Kej. Mekanikal, Fakulti Kej. Petroleum dan Kej. Tenaga Diperbaharui, Fakulti Kej. Elektrik, Kumpulan Penyelidik Infocomm dan beberapa fakulti dan Research Alliance yang akan dikenalpasti untuk pembangunan penyelidikan lain;

Diharapkan melalui perjanjian persefahaman ini akan lebih giat lagi aktiviti akan dilaksanakan dan UTM sentiasa sedia untuk memberikan kerjasama bagi memartabatkan ilmu.  UTM dan Duta Klasik juga sedang dalam perbincangan untuk bekerjasama dalam penyelidikan lanjut mengenai pelbagai bidang melibatkan pakar-pakar dari UTM  dan  kumpulan operasi DKSB sendiri.

Akhir kata, saya sekali lagi mengucapkan ribuan terima kasih kepada semua para tetamu, khususnya Yang Berhormat Dato’ Rosdin bin Dato’ Mohd Yusup, Yang Berbahagia  Dato’ Sri Syed Zainal Abidin bin Syed Mohd Tahir dan para hadirin kerana sudi hadir ke UTM bagi menyempurnakan majlis ini. Saya mendoakan agar majlis pada pagi ini berjalan dengan jayanya dan mendapat rahmat dari Allah SWT.

Sekian, terima kasih.

وبِالله التوفيقُ والهداية،
والسلام عليكم ورحمة الله وبركاته.

